หุ้นไทยภาคเช้าปิดลบ 7.16 จุด
เช้าวันนี้ดัชนีหุ้นไทยปิดที่ระดับ 1,232.87 จุด ลดลง 7.16 จุด หรือ 0.58% มีมูลค่าการซื้อขาย 18,013 ล้านบาท
4 พ.ค. 2555

เช้าวันนี้ดัชนีหุ้นไทยปิดที่ระดับ 1,232.87 จุด ลดลง 7.16 จุด หรือ 0.58% มีมูลค่าการซื้อขาย 18,013 ล้านบาท
ดัชนีหุ้นไทยเช้าวันที่ 4 พ.ค. ปรับตัวลดลงหลังนักลงทุนชะลอการซื้อขายเพื่อรอติดตามตัวเลขเศรษฐกิจสหรัฐฯและยุโรปที่มีแนวโน้มออกมาไม่ดี ขณะที่บางส่วนทยอยขายทำกำไรก่อนวันหยุดยาว 3 วัน ส่งผลให้ดัชนีภาคเช้าปิดที่ระดับ 1,232.87 จุด ลดลง 7.16 จุด หรือ 0.58% มูลค่าการซื้อขาย 18,013 ล้านบาท 5 อันดับหุ้นที่มีมูลค่าการซื้อขายสูงสุด1. CPALL ปิดที่ 38.25 บาท ลดลง 1 บาท หรือ 2.55% มูลค่าการซื้อขาย 1,513.23 ล้านบาท2. KBANK ปิดที่ 160 บาท ลดลง 1.50 บาท หรือ 0.93% มูลค่าการซื้อขาย 879.48 ล้านบาท3. PTTGC ปิดที่ 70.75 บาท ลดลง 1.75 บาท หรือ 2.41%  มูลค่าการซื้อขาย 813.38 ล้านบาท4. PTT ปิดที่ 353 บาท ลดลง 6 บาท หรือ 1.67% มูลค่าการซื้อขาย 744.55 ล้านบาท5. SCB ปิดที่ 152.50 บาท ลดลง 0.50 บาท หรือ 0.33% มูลค่าการซื้อขาย 667.68 ล้านบาท 
บริษัทหลักทรัพย์(บล.) เคจีไอ(ประเทศไทย) ระบุว่า ดัชนีหุ้นไทยเช้านี้ปรับตัวลดลง เนื่องจากนักลงทุนชะลอการลงทุนเพื่อติดตามปัจจัยสำคัญๆ เช่นตัวเลขการจ้างงานนอกภาคเกษตรของสหรัฐฯ เดือน เม.ย. ที่จะออกมาในคืนวันนี้(4 พ.ค.) รวมทั้งประเด็นการเมืองในฝรั่งเศสซึ่งจะมีการเลือกตั้งประธานาธิบดีรอบที่ 2 ในวันอาทิตย์ที่ 6 พ.ค.นี้ ขณะที่ตัวเลขดัชนีภาคบริการ ISM Service ของสหรัฐฯที่ออกมาน่าผิดหวังทำให้นักลงทุนเพิ่มความระวังต่อตัวเลขจ้างงานไปอีก เนื่องจากภาคบริการของสหรัฐฯเป็นส่วนที่มีการจ้างงานจำนวนมาก ส่วนฝั่งยุโรป ธนาคารกลางยุโรป(ECB) ตรึงดอกเบี้ยนโยบายที่ 1.0% และยังไม่ได้ให้ความชัดเจนว่าจะมีการออกนโยบายกระตุ้นทางการเงินเพิ่มเติม เช่น การซื้อพันธบัตร(SMP)หรือการปล่อยกู้ดอกเบี้ยต่ำระยะยาว (LTRO) หรือไม่อย่างใด 
ส่วนหุ้นขนาดใหญ่อย่างกลุ่มพลังงานจะถูกกดดันจากราคาน้ำมันที่ร่วงค่อนข้างแรง 2.6% จากการชะลอของตัวเลขสหรัฐฯ และเงินดอล์ล่าร์ฯ ที่แข็งขึ้นเล็กน้อย สำหรับกลยุทธ์ยังคงแนะให้หลีกเลี่ยงหุ้นขนาดใหญ่เช่นเดิม และคาดว่าหุ้นขนาดกลางที่มีแนวโน้มจะถูกปรับประมาณการเพิ่ม และที่มีแนวโน้มกำไรไตรมาสแรกออกมาดี จะแข็งแกร่งกว่าตลาด